### Resume

Kultur & Sundhed har anmodet om en lokalplan, der muliggør, at eksisterende Søndermarkshal udvides. Lokalplanområdet ligger i [adresse] syd for Vejle bymidte. Inden for området ligger i dag [adresse], parkeringsplads og en hundeskov. Med lokalplanen vil der blive mulighed for, at [adresse] kan udvides med en ny hal, flere omklædningsrum mv. Hallen kan opføres i op til 15 meters højde, og der er mulighed for at udvide parkeringspladsen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet den 3. september 2021, pkt. nr. 62, at igangsætte udarbejdelse af lokalplan nr. 1336.

Lokalplanens indhold

Området er idag omfattet af lokalplan nr. 29, der udlægger områdets til offentlige formål i form af idrætshal, [adresse]. På grund af den store interesse for aktiviteter i eksisterende idrætshal er der behov for at udvide. Lokalplanen giver derfor mulighed for, at [adresse] kan udvides med en ekstra hal, flere omklædningsrum mv. Samtidig fastlægges områdets anvendelse til kultur-, idræts- og fritidsformål.

Lokalplanen giver mulighed for, at parkeringsarealet til hallen kan udvides med fokus på, at området fortsat skal fremstå som en hal i skoven med gode forbindelser til skole, stadion og naturlegeplads.

Lokalplanområdet udgør et areal på ca. 1,6 ha og ligger i byzone.

Bebyggelsesprocenten for området er 40, og bebyggelsen må opføres i op til 15 meters højde.

I lokalplanen er der udpeget bevaringsværdige træer og fastsat bestemmelser om beplantning, som skal sikre, at området fremstår som en parkeringsplads med beplantning, og som er omgivet af skov.

[adresse], som ligger inden for lokalplanområdet i dag, kan fortsat blive liggende på arealet med en afgrænsning tilpasset det fremtidige byggeri. Alternativt er der mulighed for, at hundeskoven kan flyttes mod øst lige udenfor lokalplanområdets afgrænsning.

Miljøvurdering

Forslag til lokalplan nr. 1336 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen fastsættes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

[adresse]Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet ligger i [adresse] og bliver anvendt til parkering ikke kun til [adresse], men også for besøgende i skoven eller til [adresse], som ligger nordvest for området. David Lauritsen er derfor optimeret, og aktiviteterne i området er tænkt i et større sammenhæng, så transport mellem bl.a. skole og fritidsaktiviteter mindskes. Lokalplanen rummer muligheden for, at eksisterende bygning kan nedrives, og der kan opføres en ny idrætshal. Lokalplanens fokus er dog på at bevare eksisterende bygningsværdier og give mulighed for en tilbygning til eksisterende idrætshal. Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 4. oktober 2022, pkt. 226:

at udvalget anbefaler over for byrådet, at forslag til lokalplan nr. 1336 vedtages og offentliggøres i 4 uger.

Beslutning fra Teknisk Udvalg, 4. oktober 2022, pkt. 226:

Anbefalet.

Emil Jepsen var fraværende.

Beslutning fra Økonomiudvalget, 24. oktober 2022, pkt. 207:

Anbefales.

Fraværende:

Ove Christensen

Klaus Møller

### Beslutning

Godkendt.

Fraværende: Annette Mathiasen. I stedet mødte Niels Berg.